als_Latn dik_Latn nus_Latn
Bardha Nergjoni
Pas 4 vjetësh terapi, Leandro Toçi është kthyer tashmë në një motivim të fortë për të 60 fëmijët që si ai, trajtohen në qendrën e Autizmit në Elbasan. Historia e 7-vjeçarit dëshmon se autizmi mund të mposhtet. Dhe mund të mposhtet vetëm me dashuri.
Familja e vogëlushit është përballur me shumë sakrifica, por të gjitha ia kanë vlejtur. E ëma tregon mes lotësh sesi nga një fëmijë që nuk fliste dhe nuk të shikonte në sy, sot ai flet si gjithë fëmijët e tjerë dhe të zgjat faqen për t’ia puthur, duke buzëqeshur. “Falënderoj Zotin çdo ditë, madje edhe vetë Leandro bashkë me mua, i thotë: Faleminderit që më ke shëruar. Shëro, të lutem, edhe fëmijët e tjerë”, dhe ua përmend emrat një e nga një”. Mes historive gri të autizmit, ajo e Leandros jep shpresë për qindra familje në Shqipëri.
als_Latn als_Latn als_Latn